Laskettelukausi alkaa Etelä-Suomessa tänään – eniten rinteitä on auki Rukalla | Hiihtokeskus | HS
Laskettelukausi alkaa Etelä-Suomessa tänään – eniten rinteitä on auki Rukalla
Talman hiihtokeskus avasi keskiviikkona yhden rinteen, samoin Vihti. Kuva Talmasta muutaman vuoden takaa.
Viikonvaihteen lumimyräkkä oli mannaa Suomen hiihtokeskuksille, mutta alkuviikon sään nopea lämpeneminen on aiheuttanut päänvaivaa.Viime viikolla hiihtokeskuksia oli avoinna kaksi. Keskiviikkona Suomen hiihtokeskusyhdistyksen (Ski) sivujen mukaan jo 15 keskusta oli avannut ovensa.”Ja tänään (keskiviikkona) etelässä Vihti ja Talma avaavat yhden rinteen kumpikin”, kertoo Ski:n toiminnanjohtaja Harri Lindfors.
Talma lupaa olla auki ainakin perjantaihin ja Vihti sunnuntaihin. Loppuviikon sää näyttänee, kuinka ensi viikolla etelässä lasketellaan.Hiihtokouluun haluavan täytyy etelässä vielä odotella, että rinteet saadaan pidettyä auki.Pohjoisen keskuksista omissa lukemissaan on tällä hetkellä myös viikonlopun hiihdon maailmancupin avaukseen valmistautuva Ruka.Kuusamon kupeessa on tällä hetkellä rinteitä auki jo kahdeksan ja lumitilanne on hyvä.”Kyllä täällä lunta riittää. Sanoisin jopa, että tilanne normaalia parempi. Meillä on luonnonlunta 35–50 senttiä ja sen lisäksi viime talvena tehdyt tykkilumet. Pieni plussakeli ei siihen vaikuta”, lupaa Rukakeskuksen paikallisjohtaja Matti Parviainen.Hänen mukaansa viikonloppuna Rukalla tulee olemaan avoinna yli kymmenen rinnettä.”Olisikohan ollut 14 se tarkka lukumäärä. Nyt menee ulkomuistista tämä luku, kun autoa ajelen”, Kemijärven ja Kuusamon välimaastosta tavoitettu Parviainen arveli.Viime viikonloppuna Rukan rinteillä laski Parviaisen mukaan lähes 2 000 ihmistä ja tämän viikon aikana on ollut päivittäin noin 600 laskijaa. ”Paljon on ollut treeniryhmiä. Kepinväistelijöitä, kumparelaskijoita ja lumilautailijoita”, Parviainen luettelee.Rukalla hiihtokoulut avasivat ovensa samaan aikaan rinteiden kanssa.Pohjoisen isoista keskuksista Levillä on kolme rinnettä auki ja Ylläs sekä Iso-Syöte avaavat lauantaina.”Iso-Syötteellä aukeaa yksi rinne ja Ylläksellä kahdeksan” hiihtokeskusyhdistyksen Lindfors kertoo.
Viikonvaihteen lumimyräkkä oli mannaa Suomen hiihtokeskuksille, mutta alkuviikon sään nopea lämpeneminen on aiheuttanut päänvaivaa.Viime viikolla hiihtokeskuksia oli avoinna kaksi. Keskiviikkona Suomen hiihtokeskusyhdistyksen (Ski) sivujen mukaan jo 15 keskusta oli avannut ovensa.”Ja tänään (keskiviikkona) etelässä Vihti ja Talma avaavat yhden rinteen kumpikin”, kertoo Ski:n toiminnanjohtaja Harri Lindfors.Talma lupaa olla auki ainakin perjantaihin ja Vihti sunnuntaihin. Loppuviikon sää näyttänee, kuinka ensi viikolla etelässä lasketellaan.Hiihtokouluun haluavan täytyy etelässä vielä odotella, että rinteet saadaan pidettyä auki.Pohjoisen keskuksista omissa lukemissaan on tällä hetkellä myös viikonlopun hiihdon maailmancupin avaukseen valmistautuva Ruka.Kuusamon kupeessa on tällä hetkellä rinteitä auki jo kahdeksan ja lumitilanne on hyvä.”Kyllä täällä lunta riittää. Sanoisin jopa, että tilanne normaalia parempi. Meillä on luonnonlunta 35–50 senttiä ja sen lisäksi viime talvena tehdyt tykkilumet. Pieni plussakeli ei siihen vaikuta”, lupaa Rukakeskuksen paikallisjohtaja Matti Parviainen.Hänen mukaansa viikonloppuna Rukalla tulee olemaan avoinna yli kymmenen rinnettä.”Olisikohan ollut 14 se tarkka lukumäärä. Nyt menee ulkomuistista tämä luku, kun autoa ajelen”, Kemijärven ja Kuusamon välimaastosta tavoitettu Parviainen arveli.Viime viikonloppuna Rukan rinteillä laski Parviaisen mukaan lähes 2 000 ihmistä ja tämän viikon aikana on ollut päivittäin noin 600 laskijaa. ”Paljon on ollut treeniryhmiä. Kepinväistelijöitä, kumparelaskijoita ja lumilautailijoita”, Parviainen luettelee.Rukalla hiihtokoulut avasivat ovensa samaan aikaan rinteiden kanssa.Pohjoisen isoista keskuksista Levillä on kolme rinnettä auki ja Ylläs sekä Iso-Syöte avaavat lauantaina.”Iso-Syötteellä aukeaa yksi rinne ja Ylläksellä kahdeksan” hiihtokeskusyhdistyksen Lindfors kertoo.